VENDIM
Nr. 120, datë 4.6.2018

MBI FILLIMIN E PROCEDURËS PËR MIRATIMIN E PLANIT TË INVESTIMEVE PËR VITIN 2018 TË SHOQËRISË ALBGAZ SHA

Në mbështetje të neneve 16 pika 12; 46 dhe 56, të ligjit nr. 102/2015, “Për sektorin e gazit natyror”; neneve 8; 9 dhe 10, të “Rregullores për procedurat e paraqitjes dhe miratimit të planit të investimeve nga operatorët e transmetimit dhe shpërndarjes së gazit natyror”, miratuar me vendimin e bordit të ERE-s nr. 18, datë 10.1.2018; si dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016; Bordi i ERE-s, në mbledhjen e tij të datës 4.6.2018, mbasi shqyrtoi relacionin e përgatitur nga grupi i punës, për fillimin e procedurës për miratimin e Planit të Investimeve të shoqërisë ALBGAZ sh.a., për vitin 2018, 
konstatoi se: 
- ALBGAZ sh.a., në cilësinë e Operatorit të Transmetimit dhe Shpërndarjes së gazit natyror, nëpërmjet shkresës me nr. 43 prot., datë 21.3.2018, ka dërguar pranë ERE-s “Planin 10-vjeçar të zhvillimit (2018–2027)”;
- Kryetari i ERE-s nëpërmjet urdhrit nr. 32, datë 28.3.2018, urdhëroi ngritjen e grupit të punës për shqyrtimin dhe analizimin e planit 10-vjeçar të zhvillimit të ALBGAZ sh.a.;
- Grupi i punës analizoi materialin e paraqitur pranë ERE-s “Plani dhjetëvjeçar i zhvillimit”, miratuar nga Këshilli Mbikëqyrës i ALBGAZ sh.a. në takimin e tij të datës 9.2.2018.
Në vijim u zhvilluan takime të përbashkëta me specialistët e ALBGAZ sh.a., me qëllim përmirësimin e aplikimit e si rezultat u paraqitën pranë ERE-s materiale shtesë.
- Në zbatim të ligjit nr. 102/2015, neni 16, pika 12, ERE ka përgjegjësinë të miratojë planet e investimeve të të licencuarve në sektorin e gazit natyror, si dhe të kryej mbikëqyrjen e tyre. Sipas kërkesave të nenit 46 dhe 56 të këtij ligji, ERE shqyrton dhe miraton planin 10-vjeçar të zhvillimit të rrjetit të transmetim/shpërndarjes së gazit natyror nga ALBGAZ sh.a.
- Gjatë analizimit të materialeve u konstatua:
a) Investimet përmirësojnë nivelin e operimit dhe shërbimit;
b) Përgjithësisht investimet ndikojnë pozitivisht në uljen e humbjeve në rrjet;
c) Evidentohet përpjekja për minimizimin e kostove në studimin e parashikimin e investimeve;
d) Nga analizimi i relacioneve shpjeguese, gjykohet se të dhënat janë mjaftueshëm të detajuara për fazën e miratimit të fillimit të procedurave;
e) Për investimet kryesore dallohet analizimi dhe vlerësimi me alternativë;
f) Investimet e parashikuara janë në zbatim të strategjisë së zhvillimit afatgjatë për sektorin e gazit natyror;
g) Plani i paraqitur për investimet bazohet kryesisht në marrëveshjen për mbulim financiar për ngritjen e kapaciteteve nga ana e TAP AG dhe nga pikëpamja kohore duket i realizueshëm.
- Viti 2018 është viti i cili parashikon projekte të reja, kryesisht të përqendruara te përshtatja e rrjetit në mënyrë që të përballojë sasinë e gazit të transmetuar, trajnimi i stafit, si dhe pajisja me mjetet e duhura për të pasur një punë sa më të frytshme me standarde evropiane. Gjithashtu, gjatë vitit 2017 u evidentua fakti se sektori i gazit në Shqipëri, me infrastrukturë të ngritur që prej vitit 1971 ka nevojë për mirëmbajtje dhe investime të vazhdueshme në mënyrë që të minimizohen humbjet e gazit dhe të kryhet aktiviteti parësor i transmetimit dhe shpërndarjes të gazit natyror. ALBGAZ sh.a. fillimisht po shfrytëzon linjat e transmetimit të gazit. Linjat e shpërndarjes janë ende në proces, momentalisht nuk ka aktivitet për shpërndarjen e gazit natyror, deri sa të kryhet rinovimi i infrastrukturës së gazsjellësit. Kjo pritet të realizohet në kuadër të investimeve strategjike me rëndësi kombëtare (Gas Masterplani), ku gazsjellësi TAP AG do të ketë rol suportues në konceptimin, planifikimin dhe implementimin e projektit.
- Shoqëria Albgaz sh.a. ka hartuar planin e investimeve në kuadër të ngritjes së kapaciteteve të Albgaz sh.a., si dhe krijimit të një strukture funksionale për operimin e transmetimit të gazit e cila është paraqitur në vijim. 
- Mbulimi financiar i tyre është i parashikuar kryesisht në marrëveshjen për ngritjen e kapaciteteve me shoqërinë TAP AG.
Për gjithë sa më sipër, bordi i ERE-s

VENDOSI:

1. Të fillojë procedurën për miratimin e “Planit të investimeve të shoqërisë ALBGAZ sh.a. për vitin 2018” (bashkëlidhur). 
2. “ALBGAZ” sh.a. të depozitojë pranë ERE-s, jo më vonë se 30 ditë nga marrja e vendimit për fillimin e procedurave:
- Miratimet nga Këshilli Mbikëqyrës, të Planit të Investimeve për vitin 2018 që reflektojnë ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015.
- Argumentime më të detajuara lidhur me projektet.
3. Drejtoria Juridike dhe e Mbrojtjes së Konsumatorëve, të njoftojë aplikuesin për vendimin e bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti








































































Tabela e investimeve 2018 të ALBGAZ sh.a.

Kap.Vetja

k (leke)

Grante (leke)

Ⅰ

Remont Kapital Makineri dhe automjete 6 muj.

Ⅱ

12,000,000 30 66,667 2,000,000

10,000,000

Pjese per kompresorin B2S 400,000

400000

Tubo naftesjellesi Φ 4" 149,691

149691

Tubo naftesjellsi Φ 8" 128,646

128646

Tubo naftesjellesi Φ 10" 130,000

130000

Tubo naftesjellesi Φ 12" 108,333

108333

Tubo naftesjellesi Φ 13" 1,083,330

1083330

Automjete SUV Pick up 10,000,000 10,000,000

Ⅱ

Ngritje Kapaciteti 6 muj.

Ⅱ

6,075,000 50 121,128 6,075,000

1Pajisje kompjuterike per zyrat Fier 1,938,000

1938000

2Literature inxhinjerike 200,000

200000

3Sisteme Acces Control; Video mbikqyrje per zyrat Tirane 737,000

737000

4Domain dhe Hostim Website zyrtar i Shoqerise 100,000

100000

5Pajisje per mbrojtjen e shendetit dhe sigurise ne pune 3,100,000

3100000

Ⅲ

Ndertim-Montim-Tubacione 6 muj.

Ⅱ

17,000,000 33 515,152 17,000,000

1Linja Ballsh-Fier, tubacioni D=8", L=20m 850,000 25,758

850000

2Linja Ballsh-Fier, tubacioni D=6", L=30m 1,275,000 38,636

1275000

3Linja Ballsh-Kash, tubacioni D=4", L=150m 6,375,000 193,182

6375000

4Linja Fier-Frakull, tubacioni D=4", L=200m 8,500,000 257,576

8500000

Ⅳ

Rikonstruksion Zyra Fier dhe Magazinat 6 muj.

Ⅱ

89,259,120 1,424,258 89,259,120

Rehabilitim I rrugës hyrëse dhe sheshit për magazinim 7,806,000 7,806,000         

1Rikonstruksion i godinave ekzistuese Fier 35,565,669 67 530,831

35,565,669       

2Ndertimi i dy magazinave me konstrukt metalik 44,671,331 50 893,427

44,671,331       

Sherbime projektim,kolaudim,Mbikqyrje 1,216,120

1,216,120         

V Informatizimi 6 muj.

Ⅱ

10,064,000 10,064,000

1

Software inxhinjerik dhe programe per monitorimin e 

projekteve

2Ploter inxhinjerik per formatet A0,A1,A2

VI Pajisje dhe Orendi 6 muj.

Ⅱ

14,850,000 10 1,485,000 14,850,000

1Pajisje rilevuese

2Pajisje matese

3Pajisje inspektuese dhe testuese

4Pajimi PPE

VIITe Tjera 6 muj.

Ⅱ

1,380,000 1,380,000

Totali Investimeve 2018 150,628,120 8,075,000 142,553,120

Burimi i Financimit

Nr. Emertimi i Investimeve 2018

